מנחם קורצקי

מנחם קורצקי (נולד ב-4 באפריל 1974) הוא כדורגלן עבר ומאמן כדורגל ישראלי, ששיחק בעמדת השוער וכיום משמש כמאמנה של קבוצת הפועל עכו מהליגה הלאומית. קורצקי החל את קריירת המשחק שלו כשוער בקבוצת שמשון תל אביב ולאחר מכן שיחק בבית"ר תל אביב. בהמשך עבר לשמש כשוער מחליף בקבוצת מכבי נתניה ששיחקה בליגת העל, וממנה הגיע לבני יהודה תל אביב. את שנותיו האחרונות בקריירה שיחק קורצקי בקבוצת הפועל רמת השרון, ובסוף עונת 2009/2010 פרש ממשחק פעיל. לאחר פרישתו ממשחק מונה קורצקי למנהל הפועל רמת השרון, ולאחר מכן שימש עוזר מאמן הקבוצה. בעונת 2012/2013 החל לשמש כמאמן הקבוצה בצוותא עם בני טבק. הקבוצה הייתה ביכולת גבוהה בעונה זאת ואף התברגה במפתיע לפלייאוף העליון. לקראת סוף העונה עזב את תפקידו ברמת השרון, לאחר שהִשעה שחקנים וההנהלה לא גיבתה את פעולותיו. בעונה שלאחר מכן החל לאמן את הפועל רעננה והצליח להעלות אותה לליגת העל. בעונת 2013/2014 המשיך לאמן את רעננה בליגת העל, ולאחר פתיחת עונה מוצלחת שהציבה את הקבוצה בצמרת הטבלה, שני מחזורים לסיום העונה הבטיחה רעננה את הישארותה לעונה שנייה רצופה בליגה הבכירה, לראשונה בתולדות המועדון. לקראת עונת 2014/2015 מונה למאמן בית"ר ירושלים, וב-27 בינואר 2015 פוטר מתפקידו. ב-9 בפברואר 2015 מונה למאמן הפועל פתח תקווה, ובתום העונה ירד עמה לליגה הלאומית. בינואר 2016, כשקבוצתו מדורגת ראשונה בליגה הלאומית, עבר לאמן את מכבי נתניה מליגת העל, לאחר שנכנסה להליך של פירוק ודורגה במקום האחרון בטבלה. ב-25 במרץ 2016 התפטר מתפקידו. ב-1 ביוני 2016 חזר לקדנציה שנייה בהפועל רמת השרון מהליגה הלאומית, וב-9 בנובמבר 2016 התפטר מתפקידו. ב-12 בינואר 2017 מונה קורצקי למאמן הפועל תל אביב, לאחר שהקבוצה נכנסה להליך של פירוק והתדרדרה למקום האחרון בטבלה. בתום העונה סיימה הקבוצה במקום האחרון ונשרה לליגה הלאומית וב-15 במאי 2017 פוטר קורצקי מתפקידו. ב-30 באוקטובר 2017 מונה למאמן הפועל רעננה וב-10 בדצמבר 2019 סיים את תפקידו בקבוצה. ב-7 בינואר 2020 מונה למאמן הפועל ראשון לציון מהליגה הלאומית. ב-18 ביוני 2020 הודיע קורצקי כי הוא עוזב את ראשון לציון בשל סיבות בריאותיות. ב-29 בינואר מונה קורצקי למאמן הפועל חדרה כמחליפו של שרון מימר שפוטר משם יום קודם לכן. ב-11 באפריל 2022 חתם בשורות עירוני קריית שמונה, אליה הצטרף לקראת עונת 2022/2023. ב-20 בדצמבר התפטר מתפקידו. ב-24 בינואר 2023 חזר לאמן את הפועל חדרה. ב-1 במאי 2023 פוטר מתפקידו. ב-4 בפברואר 2024 מונה למאמן הפועל רמת גן גבעתיים. ב-7 ביולי 2024 פוטר מתפקידו. ב-21 בספטמבר 2024 מונה למאמן הפועל עכו. קורצקי נשוי ואב לשתי בנות ומתגורר ברמת השרון. יש לו מספר אחים שגם היו שחקני כדורגל בצעירותם. הם איבדו את אמם בגיל צעיר ואביו גידל אותם לבדו. אחד מאחיו הוא הפוליטיקאי יעקב קורצקי, סגן ראש עיריית רמת השרון ונציג המפלגה הדתית בעיר. מדיה וקבצים בנושא מנחם קורצקי בוויקישיתוף מנחם קורצקי, באתר FootballDatabase.eu אייל אליה, מוטיבטור או טקטיקן: כך מנחם קורצקי הפך לסיפור הצלחה ענק, באתר ערוץ הספורט, 31 באוגוסט 2013 אופיר סער‏, סימאונה של בית"ר? על מנחם קורצקי, המאמן הבא של בית"ר ירושלים, באתר וואלה, 2 במאי 2014 נדב צנציפר, פרסום ראשון: גיא לוזון יעזוב את הפועל ת"א, קורצקי חתם, באתר ynet, 11 בינואר 2017 מאור רחמני, ‏מחיר הירידה: מנחם קורצקי פוטר מהפועל ת"א, באתר ONE‏, 15 במאי 2017 התחלה חדשה: קורצקי יאמן את ראשל"צ, באתר ערוץ הספורט, 7 בינואר 2020 מערכת ONE, ‏קורצקי: עצב השמיעה שלי נפגע וגרם להתחרשות, באתר ONE‏, 18 ביוני 2020 עמית קרקו, ‏מצאה מחליף למימר: קורצקי מונה למאמן חדרה, באתר ONE‏, 29 בינואר 2021 שלום אלבז, רשמית: מנחם קורצקי חתם לעונה בקריית שמונה, באתר ONE, ‏11 באפריל 2022 שלמה וייס‏, מנחם קורצקי התפטר מקרית שמונה, אלון זיו ומרקו בלבול מועמדים, באתר וואלה, 20 בדצמבר 2022